איווי (מאורי)

**איווי** () הן היחידות החברתיות הגדולות ביותר בחברה המאורית של ניו זילנד. במאורית,  פירושו בקירוב עַם או לאום, ולעיתים קרובות מתורגם כ"שבט". המילה משמשת בשפת המאורים הן ביחיד והן ברבים, וכך גם התקבל באנגלית.

קבוצות איווי מייחסות את מוצאן למהגרים הפולינזיים הראשונים, שלפי המסורת הגיעו מ*הוואיקי* (המקור המיתולוגי של השבטים הפולינזיים). חלק מן האיווי מתאגדים לקבוצות־על גדולות יותר, המבוססות על מסורת גנאלוגית (whakapapa), ומכונות וואקה (waka) (מילולית: ספינות קאנו, בהתייחס למסעות ההגירה הראשונים של הפולינזים לניו זילנד). קבוצות־על אלה הן בדרך כלל סמליות יותר מאשר לוגיסטיות. בתקופה הטרום־אירופית, רוב המאורים היו קשורים לבריתות עם קבוצות קטנות יחסית, בדמות תת-שבט (hapū) או משפחה (whānau). כל איווי כולל מספר תתי שבטים (); בין ה־ של איווי Ngāti Whātua, למשל, נמנים Te Uri-o-Hau, Te Roroa, Te Taoū ו־Ngāti Whātua-o-Ōrākei. המאורים משתמשים במילה *rohe * לציון הטריטוריה או הגבולות של איווי.

בניו זילנד בת־זמננו, איווי יכולים להפעיל כוח פוליטי משמעותי בניהול קרקעות ונכסים אחרים. לדוגמה, הסדר אמנת ואיטנגי משנת 1997 בין ממשלת ניו זילנד לאיווי נגאי טאהו (Ngāi Tahu) פיצה את האיווי על זכויות שונות שאיבד כאשר הובטחו אך לא קוימו במסגרת אמנת ואיטנגי משנת 1840. נכון ל־2019 לשבט נכסים מנוהלים משותפים בהיקף של 1.85 מיליארד דולר. ענייני איווי יכולים להשפיע בפועל על הפוליטיקה והחברה בניו זילנד. ב־2004 ביקשו מספר איווי לבחון בבית משפט את בעלותם על אזורי קרקעית הים והאזור החופי, מה שעורר מחלוקת ציבורית רחבה.

## שמות ומונחים
במאורית וברבות מהשפות הפולינזיות האחרות, פירושה המילולי של המילה איווי היא **עצם** (bone), והוא נגזר מ **suRi*₁, שמשמעותה ׳קוץ, שבב, עצם דג׳. מאורים עשויים לכנות חזרה הביתה לאחר נסיעה או מגורים במקום אחר בשם "חזרה אל העצמות" — כלומר, אל אזורי הקבורה של האבות הקדומים. הרומן *The Bone People* (1985) (״אנשי העצמות״) מאת הסופרת המאורית קרי הולמה נושא כותרת הקשורה ישירות למשמעות הכפולה של "עצם" ושל "אנשי שבט".

שמות רבים של בני איווי מתחילים ב־ או ב־ (מן  ומן  בהתאמה; משמעותם בקירוב ״צאצאיו של״).  הפך למורפמה באנגלית ניו זילנדית לציון קבוצות של אנשים: דוגמאות לכך הן Ngāti Pākehā (פָּאקֶהָה כקבוצה), Ngāti Pōneke (מאורים שהיגרו לאזור וולינגטון), ו־Ngāti Rānana (מאורים החיים בלונדון). Ngāti Tūmatauenga ("שבט Tūmatauenga", אל המלחמה) הוא השם הרשמי במאורית של צבא ניו זילנד. הנווט מהוואי נאינואה תומפסון (Nainoa Thompson) וצוותו על גבי הקאנו Hōkūleʻa צורפו בקרב מאורי טה טאי טוקרָאוּ בידי James Henare כאיווי בשם *Ngāti Ruawāhia* (“שבט ארקטורוס”) לאחר מסעם המוצלח מררוטונגה לווייטנגי בשנת 1985; קבלתו של Ngāti Ruawāhia הוסדרה באופן רשמי בשנת 2018.

בניב הדרומי של השפה מאורית, Ngāti ו־Ngāi הופכים ל־Kāti ולKāi, מונחים המופיעים בשמות איווי כגון Kāti Māmoe ו-Kāi Tahu (המוכרים גם בשם Ngāi Tahu).

## מבנה
לכל איווי יש טריטוריה מוכרת (rohe) בדרך כלל, אך רבות מן הטריטוריות הללו חופפות, לעיתים אף באופן מלא. מצב זה הוסיף רובד של מורכבות לדיונים המתמשכים זה שנים ולתיקים משפטיים בשאלת האופן שבו יש ליישב תביעות היסטוריות לפי האמנה. אורכו של קו החוף התגלה כאחד הגורמים בחקיקה הסופית (2004) שנועדה להקצות זכויות דיג במסגרת יישוב תביעות הנוגעות לדיג מסחרי.

### הגדרה עצמית
איווי יכולים להפוך למסגרת לרעיונות ואידיאלים של הגדרה עצמית או ריבונות מוחלטת (tino rangatiratanga במאורית). כך מציינת המפלגה המאורית Te Pāti Māori בהקדמה למצע שלה את "חלומותיהם ושאיפותיהם של ״אנשי האדמה״, הילידים (tangata whenua) להגדרה עצמית עבור המשפחה, תת-השבט והאיווי בתוך ארצם שלהם".

### השתייכות לאיווי
העיור הגובר של המאורים הוביל למצב שבו אחוז ניכר מהם לא מזדהים עם איווי מסוים. הקטע הבא מפסק דין משנת 2000 של בית המשפט העליון של ניו זילנד, העוסק בתהליך יישוב זכויות הדיג, ממחיש כמה מן הסוגיות:


... 81 אחוזים מן המאורים חיים כיום באזורים עירוניים; לפחות שליש חיים מחוץ להשפעה השבטית שלהם; יותר מרבע אינם יודעים מהו האיווי שלהם או שמטעם כלשהו אינם בוחרים להשתייך אליו; לפחות 70 אחוזים חיים מחוץ לטריטוריה השבטית המסורתית, ולאלה יהיו קשיים — שבמקרים רבים יהיו חמורים — הן בהזדהות עם מורשתם השבטית והן בגישה להטבות הנובעות מן ההסדר. עוד נאמר כי מאורים רבים דוחים השתייכות שבטית בשל גישה של מעמד פועלים מובטל, התרסה ותסכול. גורמים קשורים אך פחות חשובים הם שתת-שבט עשוי להשתייך ליותר מאיווי אחד, שתת-שבט מסוים עשוי היה להשתייך לאיווי שונים בזמנים שונים, המתח הנגרם מכך שהכוח החברתי והכלכלי נע מן האיווי כלפי מטה ולא מתת-השבט כלפי מעלה, והעובדה שאיווי רבים אינם מכירים בבני זוג ובמאומצים שאין להם קשרי שארות.


במפקד האוכלוסין של 2023, 27% אחוזים מתוך האזרחים שהצהירו על מוצא מאורי לא ידעו מהו האיווי שהם שייכים אליו. לשם השוואה, במפקד האוכלוסין של 2006 רק 16% לא ידעו מהו האיווי שאליו הם משתייכים.

### התאגדות חוצת-שבטים
ארגונים חוצי-שבטים מבוססים מפעילים השפעה החוצה את גבולות החלוקה בין איווי שונים. כנסיית רָטָנָה, למשל, פועלת מעבר לחלוקות בין איווי, ומהווה תנועה דתית ורוחנית משותפת, המשלבת מוטיבים נוצריים ומאוריים. תנועת המלך המאורי, אף שהיא מרוכזת בעיקר סביב איווי ואיקאטו-טאינוי, שואפת להתעלות מעל חלק מתפקידי האיווי במסגרת קבוצה רחבה יותר.

## איווי עיקריים
### האיוויים הגדולים ביותר לפי אוכלוסייה (על פי מפקד האוכלוסין של 2018)
# Ngāpuhi – 165,201 (ב־2018) – מבוסס באזור נורת'לנד
# Ngāti Porou – 92,349 (ב־2018) – מבוסס באזור גיזבורן ובאיסט קייפ
# Waikato Tainui – 84,030 (ב־2018) – מבוסס באזור ואיקאטו
# Ngāti Kahungunu – 82,239 (ב־2018) – מבוסס בחוף המזרחי של האי הצפוני
# Ngāi Tahu/ Kāi Tahu – 74,082 (ב־2018) – מבוסס באי הדרומי
# Te Arawa – 60,719 (ב־2018) – מבוסס באזור מפרץ השפע
# Ngāti Tūwharetoa – 47,930 (ב־2018) – מבוסס במרכז האי הצפוני
# Ngāi Tūhoe – 46,479 (ב־2018) – מבוסס בטה אורוורה ובווקטאנה
# Ngāti Maniapoto – 45,719 (ב־2018) – מבוסס בואיקאטו ובווייטומו
# Ngāti Raukawa – 29,442 (ב־2013) – קבוצת  ו־**' באזור ואיקאטו, טאופו ומאנאוואטוּ

===איוויים נוספים לפי אוכלוסייה (על פי מפקד האוכלוסין של 2013)===
# ללא שיוך – 110,928 (ב־2013) – כולל מאורים תושבי ניו זילנד ללא שיוך ל־
# Te Hiku, או Muriwhenua – 33,711 (ב־2013) – קבוצת  ו־**' באזור נורת'לנד
# Te Āti Awa – 23,094 (ב־2013) – קבוצת  ו־**' בטאראנאקי ובוולינגטון
# Hauraki Māori – 14,313 (ב־2013) – קבוצת  ו־**' במפרץ האוראקי או סביבו

### איוויים בולטים נוספים
* Ngāti Toa (מבוסס בפורירואה, לאחר שהיגר מואיקאטו בשנות ה־20 של המאה ה־19 בהנהגת Te Rauparaha)
* Ngāti Tama (מבוסס בטאראנאקי, באיי צ'טהאם, בוולינגטון ובטה טאאו איהו)
* Ngāti Ruanui (מבוסס באזור טראנאקי)
* Ngāruahine (מבוסס בדרום טראנאקי)
* Te Āti Awa – טראנאקי ולואר האט
* Ngāti Hikairo – רנגטיראטנגה () בקאוויה, אוֹפָּארָאוּ ווַאיפָּה בקינג קאונטרי
* Whakatōhea (מבוסס במחוז אופוטיקי)
* Ngāti Whātua (מבוסס באוקלנד ובצפון אוקלנד – ובייחוד באסטיון פוינט באוראקי)

## הערות שוליים

קטגוריה:עמי אוסטרליה ואוקיאניה